Hana Brady

Hana Brady (16. toukokuuta 1931 – 23. lokakuuta 1944) oli tšekinjuutalainen tyttö, joka kuoli holokaustin uhrina.

Brady joutui aluksi Theresienstadtiin. Sieltä hänet siirrettiin Auschwitziin, jossa hänet surmattiin välittömästi myrkkykaasulla. Myös Hanan veli George oli Auschwitzissa, mutta selvisi hengissä ja pääsi pakoon tammikuussa 1945. George Brady on muuttanut Kanadaan ja elää siellä edelleen. Hanan ja Georgen molemmat vanhemmat kuolivat holokaustissa jo vuonna 1942.

Bradyn kohtalo tuli tunnetuksi vasta, kun hänen matkalaukkunsa päätyi tokiolaiseen holokaustimuseoon vuonna 2000 ja museonjohtaja Fumiko Ishioka alkoi ottaa selvää sen taustalla olevista tapahtumista. Kanadalainen Karen Levine kirjoitti sen jälkeen Bradysta menestyskirjan Hanan matkalaukku, joka on nyt käännetty monille kielille.

Aiheesta muualla 
 BBC World Service: Auschwitz case study 

Holokaustissa kuolleet
Tšekkiläiset henkilöt
Vuonna 1931 syntyneet
Vuonna 1944 kuolleet